Maamõõtja instruktsioon määratles haritava maa, niitude ja heinamaade hindamise ning klassifitseerimise reeglid. Niidud ja heinamaad jaotati hindamiseks nelja klassi: I klassi kuulusid kuivad niidud, II klassi kõrged metsaheinamaad, III klassi madalad ja märjad metsaheinamaad ning IV klassi sooheinamaad. Maamõõtjate töö  hõlbustamiseks maade hindamisel oli instruktsioonile lisatud Eestimaa niitudel ja heinamaadel sagedamini esinevate kõrreliste ning taimede nimekiri ladina, saksa ja eesti keeles koos nende õitsemisajaga.